text.text: الروابط لموضوع بناء المونة وكيف يتم وشو بالعادة بيكون فيه بالمونة بتلاقوها على هاد الرابط
text.text_idx: #000001
text.text: هاليومين رح انزل بوست عن ادائي باول 10 ايام من شهر 8 وشو المنيو كانت بناءا على اللي عندي وموثقة بفيديو لليوتيوب كمان
text.text_idx: #000002
text.text: مراوح الباذنجان بالكفتة
text.text_idx: #000004
text.text: باذنجان طويل ورفيع (انا استخدمت البتيري) مقطع بالطول بدون ازالة القمع مشان يضل محتفظ بشكلة ومرشوش ملح لتطلع المي وبعدين قليته بزيت غزير
text.text_idx: #000005
text.text: للكفتة (اي خلطة بتحبوها) انا حطيت لحمة مفرومة وبصل وبهارات مشكلة وقرفة وملح وفلفل اسود عملتها اصابع صغيرة وشويتها بالفرن
text.text_idx: #000006
text.text: للصوص: بندورة مفرومة وبصل وثوم وفليفلة سبكتها على النار وحطيت الها رب بندورة وشوية سكر وملح وماجي ودبس رمان
text.text_idx: #000007
text.text: لفيت الكفتة بالباذنجان مثل الفيديو
text.text_idx: #000008
text.text: وحطيته فوق الصوص وشويته بالفرن حوالي 20 دقيقة على 180
text.text_idx: #000009
text.text: تقدم مع الارزوممكن تدخنوها بفحمة اذا حبيتوا
text.text_idx: #000010
text.text: طريقة التدخين (بنحمي فحمة صغيرة على النالر لتصير مجمرة (حمراء) وبعدين بنحطها بصحن صغير بيتحمل الحرارة وبنحطها بصينية الكفتة او الاشي اللي بدنا ندخنه وبنحط فوقها نقطة زيت ورح يبدأ الدخان بالخروج فورا وبنكون محضرين ورق قصدير جنبنا لنغطي الطبق ونحبس الدخنة وبتكرها شوي لتاخد الطعم
text.text_idx: #000011
text.text: شوربة الزهرة بالجبنة
text.text_idx: #000012